CELEX: 62013TA0406
Language: et
Date: 2015-01-14 00:00:00
Title: Kohtuasi T-406/13: Üldkohtu 14. jaanuari 2015 . aasta otsus – Gossio versus nõukogu (Ühine välis- ja julgeolekupoliitika — Teatavate isikute ja üksuste vastu suunatud piiravad meetmed seoses olukorraga Côte d’Ivoire’is — Rahaliste vahendite külmutamine — Võimu kuritarvitamine — Ilmne hindamisviga — Põhiõigused)

23.2.2015   
            
            
               ET
            
            
               Euroopa Liidu Teataja
            
            
               C 65/32
            
         Üldkohtu 14. jaanuari 2015. aasta otsus – Gossio versus nõukogu
   (Kohtuasi T-406/13) (1)
   
   ((Ühine välis- ja julgeolekupoliitika - Teatavate isikute ja üksuste vastu suunatud piiravad meetmed seoses olukorraga Côte d’Ivoire’is - Rahaliste vahendite külmutamine - Võimu kuritarvitamine - Ilmne hindamisviga - Põhiõigused))
   (2015/C 065/45)
   Kohtumenetluse keel: prantsuse
   
      Pooled
   
   
      Hageja: Marcel Gossio (Abidjan, Elevandiluurannik) (esindaja: advokaat S. Zokou)
   
      Kostja: Euroopa Liidu Nõukogu (esindajad: B. Driessen ja G. Étienne)
   
      Ese
   
   Nõue ühelt poolt tühistada nõukogu 12. aprilli 2005. aasta määrus (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is (EÜT L 95, lk 1); nõukogu 29. oktoobri 2010. aasta otsus 2010/656/ÜVJP, millega uuendatakse Côte d’Ivoire’i vastu suunatud piiravaid meetmeid (ELT L 285, lk 28), ja nõukogu 8. märtsi 2012. aasta rakendusotsus 2012/144/ÜVJP, millega rakendatakse otsust 2010/656/ÜVJP (ELT L 71, lk 50), hagejat puudutavas osas, ja teiselt poolt nõue tühistada nõukogu 17. mai 2013. aasta otsus jätta jõusse hageja vastu suunatud piiravad meetmed.
   
      Resolutsioon
   
   
               1.
            
            
               Tühistada nõukogu 12. mai 2014. aasta rakendusotsus 2014/271/ÜVJP, millega rakendatakse otsust 2010/656/ÜVJP, millega uuendatakse Côte d’Ivoire’i vastu suunatud piiravaid meetmeid, ja nõukogu 12. mai 2014. aasta rakendusmäärus (EL) nr 479/2014, millega rakendatakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is, Marcel Gossio’t puudutavas osas.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta mõlema poole kohtukulud tema enda kanda.
            
         
      (1)  ELT C 131, 26.10.2013.